###### ÅRSMØTE 2013 I ROGALAND FUGLEHUNDKLUBB

**Mandag 11. mars 2013, kl. 1900**

**Sted:** Løå te Geir, Sveinsvollveien Voll

Følgende dagsorden/saksliste er satt for årsmøtet:

**1. KONSTITUERING av årsmøtet**

1.1 Valg av møteleder

1.2 Valg av referent

1.3 Valg av 2 – to medlemmer til å undertegne årsmøteprotokollen

1.4 Godkjenning av innkalling og dagsorden

**2. STYRETS ÅRSBERETNING**

**3. ÅRSREGNSKAP 2012 OG BUDSJETT 2013**

**4. FASTSETTELSE AV KONTINGENTER 2013**

**5. INNKOMNE FORSLAG**

5.1 Behandling av forslag fremmet av styret

* 1. Behandling av forslag fremmet av medlemmene

**6. VALG**

6.1 Valg av styreleder

6.2 Valg av styremedlemmer/vararepresentanter

6.3 Valg av revisor

6.4 Valg av valgkomité for neste årsmøte

6.5 Valg av nye utvalg/komiteer

**1. KONSTITUERING av årsmøtet**

**1.1 Valg av møteleder**

**1.2 Valg av referent**

**1.3 Valg av 2 – to medlemmer til å undertegne årsmøteprotokollen**

**1.4 Godkjenning av innkalling og dagsorden**

Dersom ingen kommentarer er kommet styret i hende innen start av årsmøtet eller

feil er/blir oppdaget, godkjennes innkalling og dagsorden uten debatt.

**2. STYRETS ÅRSBERETNING**

Årsberetningen for 2012 gjennomgås/leses opp av styrets leder, og det gis mulighet for å komme med spørsmål og/eller kommentarer.

Årsberetningen for 2012 godkjennes av forsamlingen eller tas til etterretning av styret med kommentarer i årsmøteprotokollen.

**3. ÅRSREGNSKAP 2012 OG BUDSJETT 2013**

Årsregnskapet for 2012 presenteres av kasserer og det gis anledning til å komme med spørsmål og/eller kommentarer.

Årsregnskapet for 2012 godkjennes av forsamlingen eller tas til etterretning av styret med kommentarer i årsmøteprotokollen.

Budsjett for 2013 presenteres av kasserer og det gis anledning til å komme med spørsmål og/eller kommentarer.

Budsjettet for 2013 godkjennes av forsamlingen eller tas til etterretning av styret med kommentarer i årsmøteprotokollen.

**4. FASTSETTELSE AV KONTINGENTER 2013**

Styret foreslår ingen endring i medlemskontingentene:

1. Hovedmedlem: Kr. 450 pr år (inkl. trenings- og lufteterreng)

2. Familiemedlem: Kr. 50 pr år

3. Støttemedlem kr 150 pr år

**5. INNKOMNE FORSLAG**

**5.1 Forslag fremmet av styret (vedlegg 6)**

* + 1. Lover for RFK tilpasset ny obligatorisk lovmal for FKF’s medlemsklubber
    2. Videre satsning på lavlandsprøver / utvidelse av lavlands terrenget

**5.2 Forslag fremmet av medlemmene**

Styret har ikke mottatt noen forslag fra medlemmene.

**6. VALG**

Årsmøtet skal velge nytt styre.

Følgende personer er på valg etter ordinær periode:

* Cathrine K.M. Lund

Det nye styret konstituerer seg selv med fordeling av verv og arbeidsoppgaver ved første ordinære styremøte med unntak av styreleder, som velges direkte av årsmøtet.

**6.1 Valg av styremedlemmer/vararepresentanter**

Det skal velges 1 medlem og 1 varamedlem til styret. For detaljer, se valgkomiteens innstilling.

**6.2 Valg av revisor**

For detaljer, se valgkomiteens innstilling.

**6.3 Valg av valgkomité for neste årsmøte**

Valgkomiteen foreslås av styret og velges av Årsmøtet.

* 1. **Valg av nye utvalg/komiteer**

For detaljer, se valgkomiteens innstilling.

\* \* \*

Vedlegg: 1 - Styrets årsberetning for 2012 (på hjemmesiden)

2 – Regnskap og revisors beretning for 2012 (på hjemmesiden)

3 – Budsjettforslag 2013 (på hjemmesiden)

4 – Valgkomitéens innstilling (på hjemmesiden)

5 - Innmeldte resultater 2012 (på hjemmesiden)

6- Forslag fremmet av styret (vedlegg og på hjemmesiden)

**Vedlegg 6**

**5.1 Forslag fremmet av styret**

**5.1.1 Lover for RFK tilpasset ny obligatorisk lovmal for FKF’s medlemsklubber**

NKKs representantskapsmøte 2011 vedtok ny obligatorisk lovmal for Norsk Kennel Klubbs medlemsklubber og forbund. RFK tilpasset sine lover til NKK’s lovmal i fjor. Disse ble lagt fram og vedtatt på årsmøte 2012.

Den 30.11.2012 sendte FKF ut ny lovmal. Lovmalen er obligatorisk for FKF’s medlemsklubber og angir lovtekst og bestemmelser som er et minimum av ny endret lov for klubbene.

RFK styre så det dermed nødvendig å tilpasse våre nylig godkjente lover til FKF’s lovmal. Disse vil etter vedtak på årsmøtet også måtte endelig godkjennes av FKF.

**Forslag til vedtak:**

RFK årsmøte godtar det av styret fremlagte forslag til nye vedtekter for RFK.

**5.1.2 Videre satsning på lavlandsprøver / utvidelse av lavlands terrenget**

På de tre siste årsmøtene har styret signalisert store utfordringer knyttet til lavlandsterrenget som skrumpet inn år for år. Deltagerantallet på Forusprøven er synkende og for Forus Open under kritisk nivå. Større deler av vårt beste terreng er utbygget (Forus og Røyneberg terrenget). RFK var innstilt til CACIT for Forusprøven 2013. Denne vedtok FKF styre og ikke tildele oss, med begrunnelse i at våre terreng ikke holder CACIT kvalitet.

I løpet av 2012 har lavlandskomiteen jobbet med å kartlegging av mulig nytt terreng, De har også jobbet med å vurdere muligheter for økt utsetting og foring av fasaner.

I november ble det også invitert til en workshop hvor personer med lang erfaring fra lavlandsprøver deltok i panelet (Tom Erik Øygard Østforld FK, Roar Karlsen Vestfold FK) sammen med egne krefter.

Lavlandskomiteen har lagt fram et forslag til en satsningsplan med en kort og en lengre horisont. For 2013 planlegges

* + Etablere nytt terreng mellom Voll og Skjæveland
  + Doble antall fasaner som settes ut
  + Sette ut foringsautomater og etablere ansvarlige for oppfølging av nytt og gamle terreng

På litt lengre sikt (2-5 år) planlegges

* + Forsette arbeidet med å etablere nytt terreng
  + Etablere samarbeid med grunneiere med tanke på forbedring av biotoper og viltstell / predator kontroll
  + Etablere et treningsterreng for klubbens medlemmer

Prøvekomiteen for Forus prøven og Forus Open vil samtidig:

* Markedsføre prøvene, særlig Forus Open gjennom Fuglehunden, personlig kontakt med 1 UK vinnere og deltagere på andre prøver
* Fortsette å levere prøver av høy kvalitet

Ambisjonen til styret sammen med lavlandskomiteen og prøvekomiteen er at vi i løpet av en tre års periode skal kunne se forbedringer i form av økt deltagerantall og i beste fall tildeling av CACIT. De første årene vil FO bli prioritert.

Økonomi

Forusprøvene har de siste årene gått med underskudd. Vi må forvente at det vil de gjøre i tiden framover også. Styret har i forslaget til budsjett 2013 gitt lavlandskomiteen en ramme på 65.000 for 2013, til å fremskaffe og kultivere nye terreng med sikte på en god bestand av vilt.

RFK styrer ber årsmøtet om fullmakt til å bruke av klubbens oppsparte kapital til videre satsnings på lavlandsprøvene og terrengutvikling for en periode på 5 år. Samme størrelsesorden som for 2013. Styret vil kontinuerlig vurdere resultatet av innsatsen og årlig rapportere til årsmøtet.

**Forslag til vedtak:**

RFK årsmøte gir sin tilslutning til styrets forslag om videre satsning på lavlandsprøver / utvidelse av lavlands terrenget